ПРЕДШКОЛСКИ ПРОГРАМ

Предшколске установе „Олга Грбић“

Косјерић



**Косјерић, 2020.**

**Садржај**

1. Портрет Установе
	1. Локално окружење
	2. Организациона структура Установе
	3. Култура Установе: мисија и мото Установе
2. Предшколска Установа као место реалног програма васпитно – образовног рада
	1. Васпитно – образовни програм као израњајући програм заједничког живљења
	2. Понуда програма и услуга
	3. Физичко окружење као димензија програма
3. Предшколска установа као место демократске и инклузивне праксе
	1. Партнерство са породицом
	2. Повезаност са локалном заједницом
	3. Рад са децом и породицом из осетљивих група
	4. Транзиција и континуитет у образовању
4. Предшколска установа као место рефлексивне праксе
	1. Заједница рефлексивне праксе: развој праксе, професионални развој и јавно деловање
	2. Вредновање кроз праћење и документовање остваривања предшколског програма
5. **Портрет Установе**

Назив Установе: Предшколска установа „Олга Грбић“

Адреса: Радише Петронијевића број 4.

 31260 Косјерић

број телефона 031/781 – 484

e-mail:vrtickosjeric@gmail.com,

интернет страницa [www.vrtickosjeric.com](http://www.vrtickosjeric.com),

Директор Предшколске установе је Љиљана Радовановић, васпитач.



ПУ „Олга Грбић“ Косјерић почела је са радом 1971. године. Иницијативу за градњу објекта и оснивање предшколске установе покренуо је тадашњи Фонд за непосредну дечју заштиту. Она је прихваћена од стране оснивача, Скупштине општине, који је одредио локацију за будући објекат. Име Дечји вртић „Олга Грбић“ Установа добија 1973. године. Усвајањем овог назива вртић је добио и свој празник - Дан вртића, који се обележава 11. новембра, на дан када је рођена ОлгаГрбић.Назив Дечји вртић замењен је у Предшколска установа 2012. године.

Током 2010. Године наша Установа је проширила своје капацитете. У рад је пуштен нови објекат који је повезан са старим „топлом“ везем и чини јединствену целину Установе.

* 1. **Локално окружење Установе**

Општина Косјерић је најсевернија општина у Златиборском округу, у западном делу Србије. Седиште општине, варошица Косјерић налази се на магистралном и железничком правцу, који повезује север Србије са Јадранским морем. У блиском окружењу су познати планински центри Дивчибаре, Златибор и Тара. Од геоморфолошких карактеристика општине Косјерић могу се истаћи бројне долине, као и брда Субјел, Црнокоса и Град. У околини Косјерића постоје бројни стални токови: река Скрапеж, Кладороба, речице Лимац и Годљевача и многи извори, од којих су неки са минералном водом.

Сеоско становништво општине Косјерић се бави пољопривредом, производњом малине и шљиве, сточарством и традиционално туризмом. Индустријски погони усмерени су на производњу грађевинског материјала и прераду метала, дрвета и пољопривредних производа. Седиште Предшколске установе омогућава сарадњу са предузећима, која послују на територији општине.

* 1. **Организациона структура Установе**

Предшколска установа „олга Грбић“ обавља делатност предшколског образовања и васпитања деце предшколског узраста, у складу са Основама програма предшколског васпитања и образовања и посебним Законом. Претежна делатност Установе је предшколско образовање, а и поред тога делатност јој је и дневна брига о деци.

|  |  |  |  |  |  |  |
| --- | --- | --- | --- | --- | --- | --- |
| **Редни број** | **Назив објекта** | **Број** | **Број група у Установи** | **Број група ван седишта Установе** | **Површина објекта** | **Површина дворишта** |
| 1. | „Олга Грбић“ | 1 | 9 | 3 | 1528 m2 | * 1. m2
 |

Установа се састоји из:

* 10 радних соба са санитарним просторијама (две јаслене групе, пет група вртићког узраста и две припремне групе)
* 2 трпезарије са кухињом и магацинским простором
* Фискултурна сала
* Дворишног простора
* 6 канцеларија: за васпитаче, сараднике, администарцију и директора
* 1 соба за тријажу
* хола за пријем деце са гардеробним простором

Двориште је површине 4690 m2 и заједно са фискултурном салом, задовољава потребе деце за боравком у слободном простору.

Фискултурна сала, поред задовољавања дечјих потреба за физичком активношћу, служи и за организацију и реализацију дечјих приредби, представа за децу, као и радионица и предавања за запослене и родитеље.

И радни и слободни простор су на потребном хигијенскм и естетском нивоу. Радне просторије, као и пратећи простор у Установи, украшени су дечјим радовима и радовима васпитача. У унутрашњости се налази завидан број саксија са биљкама, које оплемењују простор. Установа је опремљена потребним дидактичким материјалом, стручном литературом, аудио-визуелним средствима и техничким апаратима и машинама, што доприноси квалитетнијем планирању и реализацији васпитно-образовног рада.

Радно време Установе је једанаесточасовно, од 6 до 17 часова и прилагођено је потребама запослених родитеља и друштвене средине. Установа ради петодневну радну недељу. Ван седишта Установе је мешовита група деце узраста од три до седам година на три сата у селу Варда, при ОШ „Јордан Ђукановић“.

Време трајања полудневног припремног предшколског програма је 4 часа дневно. У радној 2020/21. години полудневне припремне предшколске групе су у селима Варда и Маковиште, при ОШ „Јордан Ђукановић“.

|  |  |  |
| --- | --- | --- |
| Облици рада са децом | Број група | Број деце |
| 1. | Целодневни (11часова) облик рада са децом - Јаслице (од 1,5 – 3 године) | 2 | 35 |
| 2. | Целодневни (11часова) облик рада са децом – узраст од 3 – 5,5 година | 5 | 152 |
| 3. | Полудневни облик рада – узраст од 3 – 5,5 година | 1 | 7 |
| 4. | Целодневни (11часова) облик рада са децом – 5,5 – до поласка у школу ППП | 1 | 40 |
| 5. | Полудневни припремни предшколски програм (4 часа) | 3 | 36 |

|  |  |  |
| --- | --- | --- |
| ***Јаслене групе*** | ***Вртићке групе*** | ***Целодневни ППП*** |
| ***Време***  | ***Активност***  | ***Време***  | ***Активност***  | ***Време***  | ***Активност***  |
| **6,00 - 7,45** | Пријем деце и јутарње активности и јутарња гимнастика | **6,00 - 7,45** | Пријем деце и јутарње активности и јутарња гимнастика | **6,00 - 8,30** | Пријем деце и јутарње активности и јутарња гимнастика |
| **7,45 - 8,00**  | Припрема за доручак | **7,45 - 8,00**  | Припрема за доручак | **8,30 - 9,00**  | Припрема за доручак и доручак |
| **8,00 - 8,30**  | Доручак | **8,00 - 8,30**  | Доручак |
| **8,30 - 10,45**  | Реализација игре, планиране ситуације учења, сређивање простора, ректреативни боравак напољу | **8,30 - 11,00**  | Реализација игре, планиране ситуације учења, сређивање простора, ректреативни боравак напољу | **9,15 - 11,30** | Реализација предшколског програма/игра планиране ситуације учења, сређивање простора, ректреативни боравак напољу |
| **10,45 - 11,00** | Ужина | **11,00- 11,15**  | Ужина | **11,30 - 12,00** | Ужина |
| **11,00 – 11,15** | Припрема за поподневни одмор | **11.15- 11,30** | Припрема за поподневни одмор | **12,00 – 12,15** | Припрема за поподневни одмор |
| **11,15- 13,45**  | Поподневни одмор | **11.30 - 13,45** | Поподневни одмор | **12,15 - 14,15** | Поподневни одмор |
| **13,45- 14,00** | Припрема за ручак  | **13,45- 14,00** | Припрема за ручак | **14,15-14,30** | Припрема за ручак |
| **14,00 - 14,30** | Ручак | **14,00 - 14,30**  | Ручак | **14,30 – 15,00** | Ручак |
| **14,30 – 17,00**  | Реализација игре, планиране ситуације учења, сређивање простора, ректреативни боравак напољу и одлазак деце кући | **14,30 – 17,00**  | Реализација игре, планиране ситуације учења, сређивање простора, ректреативни боравак напољу и одлазак деце кући | **15,00 – 17,00**  | Реализација игре, планиране ситуације учења, сређивање простора, ректреативни боравак напољу, евалуација дана и договор за наредни дан и одлазак деце кући |

Број и структура запослених дати су у следећој табели:

|  |  |  |
| --- | --- | --- |
| Профил | Степен квалификације | Свега |
| VII | VI | V | IV | III | II | I |  |
| 1. | Директор |  | 1 |  |  |  |  |  | 1 |
| 2. | Васпитач | 6 | 9 |  |  |  |  |  | 15 |
| 3. | Секретар | 1 |  |  |  |  |  |  | 1 |
| 4. | Нутрициониста |  | 1 |  |  |  |  |  | 1 |
| 5. | Медицинскасестра-васпитач |  |  |  | 5 |  |  |  | 5 |
| 6. | Медицинскасестра на превентивној заштити |  |  |  | 1 |  |  |  | 1 |
| 7. | Шеф рачуноводства |  |  |  | 1 |  |  |  | 1 |
| 8. | Куварица |  |  |  |  | 3 |  |  | 3 |
| 9. | Радник наодржавању хигијене |  |  |  |  |  | 5 |  | 5 |
| 10. | Радник на сервирањухране |  |  |  |  |  | 1 |  | 1 |
| 11. | Домар |  |  |  | 1 |  |  |  | 1 |
| 12. | Стручни сарадник | 1 |  |  |  |  |  |  | 1 |
| **Укупно 8 10 - 8 4 4 -34** |

Језик на којем се остварује васпитно – образовни рад, у свим групама (дванаест група) је српски језик.

* 1. **Култура Установе**

**Мисија**

Предшколска установа „Олга Грбић“ је васпитно-образовна установа са дугорочним циљевима подршке добробити детета кроз партнерске односе детета и васпитача и сагледавањем детета са целокупним развојем когнитивним, емоционалним, сензо-моторним, социјалним и говорним. Поред социјализације као предуслова за правилан развој деце, вртић је место у коме се поштује принцип једнакости и добробити детета, која проистиче из односа поверења и блискости кроз које деца развијају самосталност, самоконтролу, резилијентност и социјално одоворно понашање.

**Визија**

Године 2023. Предшколска установа „Олга Грбић“ је угледна институција која својим радом представља пример добре праксе осталим образовним установама и инспиративну и стимулативну средину за децу која је похађају и која реализује успешно програм „Године узлета“. Васпитно-образовни рад је квалитетан и прилагођен стварним потребама деце и родитеља. Оријентисан ка индивидуализацији програма тако да се реализује подржавајућа и подстицајна средина за остварење дететових потенцијала и компетенција. Васпитно-образовни процес се одвија и заснован је на партнерству са породицом. Сарадња се одвија и на нивоу локалне заједнице.

1. **ПРЕДШКОЛСКА УСТАНОВА КАО МЕСТО РЕАЛНОГ ПТОГРАМА ВАСПИТНО – ОБРАЗОВНОГ РАДА**

* 1. **Васпитно – образовни програм као израњајући програм заједничког живљења**

Општи циљ програма предшколског васпитања је подршка добробити детета. Добробит је вишедимензионални конструкт којим се обједињује разумевање холистичке природе развоја, целовитоста процеса неге, васпитања и образовања и интегрисаног учења детета предшколског узраста. Добробит одражава суштину развоја и учења детета, а то је да је дете биће које постаје, тако да подржавати добробит детета значи истовремено пројектовање циљева на будућност и разумевање шта је добробит за дете у реално постојећим околностима сада и овде.

Циљеви којима се водимо у развијању наше праксе и реалног програма морају бити у складу са наведеним циљем и општим циљевима основа програма, а то су:

* Да сва деца предшколског узраста имају једнаке могућности за учење и развој кроз подршку њиховој добробити
* Да учешћем у прогамима деца имају прилике и могућности да буду срећна, да се осећају задовољно, остварено и прихваћено, да граде односе поверења и уважавања, блискости и пријатељства.
* Да деца развијају предиспозиције за целоживотно учење и темеље образовних компетенција, као што су: отвореност, радозналост, отпорност, рефллексивност, истрајност, поверење у себе као способног „ученика“, позитивни лични и ссоцијални идентитет.
* Да деца учешћем у програмима имају прилике да упознају, истражују и преиспитују различита порручја људског сазнања и делања, да оперишу различитим продуктима културе и начинима грађења и изражавањаа значења
* Да породице имају могућност и прилике да бирају, активно учествују у васпитању и образовању своје деце на јавном плану, да све своје потребе и капацитет развијају своје родитељсњке компетенције.
* Да васпитачи, сестре – васпитачи, стручни сарадник и други практичари имају прилику да испоље своју аутономију, креативност, професионалност, као и заступање интереса деце и породица
* Да дечји вртић и друга окружења у локалној заједници постану простор заједничког учешћа и учења деце и одраслих
* Да се васпитачи, стручни сарадници, стручњаци других профила, истраживачи и сви који се баве предшколским васпитањем и образовањем се повезују у истраживачку заједницу која кроз истраживање и узајамну подршку гради квалитет предшколског васпитања и образовања.

Принципи развијања реалног програма су:

* **Принципи усмерености на односе** ( у развијању програма фокус васпитача је на стварању подржавајућег социјалног и физичког окружења, којим се обезбеђује сигурност, континуитет, учешће деце и укљученост васпитача и којим се негују односи уважавања, сарадње, одговорности и заједништва)
* **Принцип животности** ( у развијању програма фокус васпитача је на развијању заједништва деце и одраслих, вршњачке заједнице и повезивању са породицом и локалном заједницом, стварању прилика за заједничко учење. Заједничко учење се остварује кроз активности које су смислене, јер проистичу из искуства, аутентичних интересовања и односа, потреба и иницијатива, проблема и питања, догађаја и збивања у групи и заједници)
* **Принципи интегрисаности** ( у развијању програма фокус васпитача је на стварању прилика за учење, као и интегрисаног искуства детета кроз оно што чини (делање) и доживљава (односи), а не према унапред испланираним појединачним активностима на основу аспекта развоја или образовних области и издвојеним садржајима подучавања)
* **Принцип аутентичности** (у развијању програма фокус васпитача је на препознавању и уважавању интегритета, различитости и посебности сваког детета, развојних и културних, социјалних и других специфичности деце и њихових породица, као и јаким странама и потенцијалимасваког детета, посебно узимајући у обзир потребе за подршком деце са сметњама у развоју и инвалидитетом и деце из других осетљивих група. Принцип аутентичности представља индивидуализовани приступ сваком детету уз повремену подршку, укључивање сваког детета у вршњачку заједницу и заједничке активности).
* **Принцип ангажованости** ( у развијању програма фокус васпитача је на ситуацијама и активностима којима се подржава: учење детета кроз властиту активност, ангажованост детета, иницијатива и избор деце, различити начини бављења појединим питањима, проблемима и садржајима, стваралачка прерада искустава и креативно изражавање властитих идеја и доживљаја, мишљења и сазнања. Принцип ангажованости подразумева укљученост васпитача и заједничко учење са децом, а не директно подучавања).
* **Принцип партнерства** ( у развијању програма фокус васпитача је на уважавању перспективе деце и породице, њихових мишљења, идеја, иницијативе, одлука и на различитим начинима укључивања породице и повезивање са локалном заједницом)

На наведеним принципима васпитач развија програм кроз следеће стратегије: планирање, заједничко развијање програма и праћење и вредновање кроз документовање.

**Планирање**

* **Развијање интегрисаног приступа кроз тематско/пројектно планирање**

Интегрисаним приступом, васпитач омогућава деци да уче кроз јединство оног што доживљавају, промишљају и онога што раде. Планирање у интегрисаном приступу може бити тематско или пројектно. Идеја за тему/пројекат може да проистиче из свакодневних искустава које деле деца и одрасли, из игре деце, из проблематике која заокупља децу и интересује их, из уочених потреба и упитности деце и васпитача, из различитих догађаја у вртићу и локалном окружењу.

Након оквирног одређења теме или почетне идеје за пројекат васпитач истражује различите изворе из области сазнања, културе и различитих делатности; проналази идеје и промишља чиме би све могли почетно да се баве и истражују у оквиру теме пројекта ослањајућисе на професионална знања о узрасним карактеристикама и познавање деце у групи; шта је потребно припремити од опреме и материјала који ће подстаћи децу да испробавају своје идеје. Развијање теме или пројекта треба да буде стваралачки процес подједнако изазован и за децу и за васпитаче кроз који заједнички откривају, играју се и креирају.

Васпитач заснива тему/пројекат на принципима реалног програма , због тога планира тему/пројекат увек само неколико корака унапред и циклично наставља планирање тако што:

* + Планира опремање простора различитим средствима и материјалимакоји су инспиративни и провокативни деци за истраживање у оквиру теме/пројекта (уметнички предмети, различити штампани материјали, справе, апарати, полуструктурирани и неструктурирани материјали...);
	+ На основу идеје за неку активност, планира начин организовања те активности који је у скалду са принципима развијања програма;
	+ На основу садржаја који проистичу и везани су за темуили пројекат, васпитач планира организацију активности и начине свог ућешча у активности ( начине подупирања, моделовања, проширивања). Садржаји су у функцији истраћивања у оквиру теме/пројекта, а нису готова знања кмоје деца треба да усвоје;
	+ Планира ресурсе који су потребни, који се могу набавити, направити или позајмити;
	+ Планира могуће начине укључивања родитеља, деце из других група и појединаца из локалне заједнице;
	+ Планира места у локалној заједници у којима могу да проширују искуства везана за тему/пројекат (институције, организације, отворени простори, појединци)

Тема или пројекат могу да трају од неколико дана до неколико месеци, зависно од правца развоја и надограђивања идеја, предлога и интересовања деце, од разноликости подстицаја и идеја које уноси васпитач и други који су укључени у тему/пројекат. Пројекат је вођен питањем, идејом и/или намером за продубљеним истраживањем проблематике која је деци смислена и изазовна за истраживање и кроз коју они креирају аутентична решења. Трагање за аутентичним решењем је оно чиме се даје смисао истраживању деце и бављењу појединачним активностима и садржајима, а није сврха пројекта решење по себи. Васпитач није у планирању пројекта усмерен на вођење деце ка изналажењу што бржег и успешнијег решења као продукта пројекта, већ је усмерен на планирање подршке процесу учења засноване на принципима развијања реалног програма.

* **Флексибилно планирање**

Васпитач се у развијању програма стално усклађује са децом тако што прави пројекцију могућности за различите доживљаје и учење деце као предлог који ревидира и допуњује, а не прави готов завршен план. Због динамичног и флексибилног приступа планирању, план не може бити направљен унапред за дужи временски период. Он се дограђује и „израња“ током започетог истраживања деце и одраслих ( васпитача, родитеља и других одраслих у вртићу и из локалне заједнице) на основу: иницијативе и предлога деце; консултовања са децом; предлога и идеја различитих учесника; увида васпитача о учешћу деце у активностима; промишљања васпитача зашто је важно дасе деца баве одређеним активностима, како то повезати са њиховим животним контекстом, ранијим доживљајима,искуствима и сазнањима.

* **Документовање планирања**

Васпитач документује своје планирање у обрасцу за план који надограђује током процеса теме/пројекта. План садржи оријентациони назив теме/пројекта, кратко образложење као је дошло до покретања теме/пројекта и датуме почетка и краја; наведене изворе сазнања за васпитаче везаних за тему/пројекат; потребну опрему и материјале; идеје и активности са децом, потребне ресурсе, учешће породице и других учесника и места у локалној заједници као место учења.

**2.2. Понуда програма и услуга - Редовни програми**

**2.2.1. Програм неге и васпитања деце од 18 месеци до 3 године у целодневном трајању**

**Програм неге и васпитања деце до три године** сачињен је у складу са Општим основама програма неге и васпитања деце узраста до три године, Предшколским програмом Установе, Развојним планом, актуелном стручном литературом, савременим сазнањима и истраживањима, програмом стручног усавршавања и условима предшколске установе.

При развијању програма важно је имати на уму да је реалан програм у свим групама укључујући и јаслене групе обликован контекстом предшколске установе у коме се развија. Контекст чини: одређена култура и структура установе, непосредна заједница и сви ућесници прогреама. У развијању реалног програма потребно је стално критичко и заједничко преиспитивање културе и структуре – како оне утичу на обликовање програма и колико су усаглашене са концепцијом Основа програма.

Програм ће се реализовати кроз развијање пројеката/тема по принципу пројектног учења у складу са Новим основама програма предшколског васпитања и образовања као концепције програма предшколског васпитања усмерене на односе и добробит деце. Пројектно учење је структуиран и флексибилан концепт учења кроз учешће и истраживање.Пројекти/теме могу трајати од неколико дана до неколико месеци зависно од правца развоја и надограђивања идеја, предлога, интересовања деце. Пројекат је вођен питањем, идејом или намером за продубљеним истраживањем проблематике која је деци смислена за истраживање и кроз коју они креирају аутентична решења.

Тема/пројекат у јаслама је више идеја или оквир који обликује васпитач на основу праћења заинтересованости и интеракције деце са различитим материјалима, другом децом и одраслима у дечјем вртићу и познавања деце. На основу идеје о теми/пројекту, васпитач у јаслицама прво се фокусира на планирање великог избора сензорних материјала који ће бити стално доступни деци и којима ће подстаћи децу да истражују у отвореном и затвореном простору у вртићу.

Васпитач у јаслама планира више могућности за различите активности деце које се одвијају истовремено и које деца бирају. Васпитач планира довољно времена за рутине кроз које помаже деци да се осећају сигурно, да развијају самосталност и блискост са васпитачем и другом децом.

Праћење у програму се разуме као процес који укључује прикупљање, анализирање и размишљање о информацијама, на основу којих се омогућава видљивост програма и разумевање учења и развоја детета, како би се остварили услови за кавалитетнијуподршку детету и креирао квалитетнији програм. У самом праћењу фокус се ставља на то шта деца мисле, могу и умеју, како разумеју и осећају, да би се на основу јаких страна деце подржали њихови „развијајући“ капацитети и створили услови за промишљање о начинима подршке коју дајемо деци и развоју њихових пуних капацитета. У праћење су укључени сви актери који су били део програма и развијали га током рада на теми/пројекту.

**2.2.2.Програм в-о рада са децом деце од 3 до 5,5 година у целодневном трајању**

Креирање васпитно образовног процеса са децом узраста од три година до полска у програм припреме за школу засниваће се на новим Основама предшколског васпитања и образовања „Године узлета“, искуствима из стручног усавршавања.

Наша Установа је у обавези од 1.9.2020. године почне са применама нових Основа програма. У вааспитним групама ће се током године развијати нов приступ планирању, праћењу, реализацији в-о рада , разумевању документовања и рљадити на усклађивању постојеће праксе са новим документима.

Имајући у виду да се програм гради у реалном контексту васпитно – образовне праксе и да се за дете програм манифестује као остваривање његове добробити кроз односе који се развијају са физички окружењем, вршњацима и одраслима у реалним ситуацијама делања, све активности биће усмерене на грађење заједничког разумевања праксе у свим групама, контекста који градимо и концепта који планирамо да развијемо.

Програм се реализује кроз развијање пројеката/тема по принципу пројектног приступа учењу. Сваки пројекат/тема траје зависно од правца развоја и надограђивања идеја , предлога, интересовања деце. Због динамичног и флексибилног приступа планирању, план не може бити направљен унапред за дужи временски период. Он се дограђује токомм започетог истраживања деце и одраслих на основу: иницијативе и предлога деце, консултовања са децом, предлога и идеја различитих учесника, увида васпитача о учешћу деце у активностима, промишљањима васпитача зашто је важно да се деца баве одређеним активностима, као и како то повезати са њиховим животним контекстом, ранијим доживљајима, искуствима и сазнањима.

 Програм се прати и вреднује кроз документовање, чиме се омогућава видљивост програма, учења и развоја деце. Вредновање је саставни део праћења програма.

Процес праћења и вредновања обухвата:

- праћење учења и развоја детета и

- праћење као се развија програм

**Сврха праћења** детета није процењивање његових развојних могућности и постигнућа, него потпуније разумевање дететовог развоја и учења и на основу тога пружање сталнње подршке добробити детета.

**Сврха праћења развијања програма** је континуирано грађење квалитета програма предшколског васпитања и образовања.

У праћење и вредновање су укључени васпитачи, родитељи и сви други који су учествовали на било који начин у развијању пројеката/програма, а деци се даје посебан значај и ради на развијању различитих начина за њиховим пуним укључивањем и консултовањем, како би се чуло и њихово мишљење и виђење сопственог учења и развијања програма. Консултовање са дететом се одвија кроз разговор, прављење фото и видео записа од стране детета, путем цртежа, мапе, тура кроз окружење које им је познато.

Процес учења и развоја детета се документује кроз: дечји портфолио којим се документује напредовање детета, дечја перспектива ситуације, активнсоти, догађаја, начини пружања подршке детету, посебно када су у питању деца из осетљивих група.

Дечји портфолио треба да садржи: различите скале и технике посматрања и праћења, групне и индивидуалне приче за учење деце, продукте деце током рада на сваком од пројеката који се реализују са децом и белешке одраслих, фотографије, видео и аудио записинастали у ситуацијама који су деци нарочито важни.

Развијање теме/пројекта се документује кроз:

 Пројектни портфолио који садржи план развијања теме/пројекта и причу о теми/пројекту. Током развијања теме/пројекта васпитач израђује са децом почетне и процесне паное, документује фотографијама промене у физичкој средини, поједине активности деце у оквиру теме/пројекта, ситуације у којима се деца посвећено нечим баве, ситуације заједничког учешћа, места у заједници на којима су деца учила. Могући су и други начини документовања процеса развијања теме/пројекта, као што су заједничко прављење сликовница, видео клипова, брошура, потера, инсталација у простору. Користећи прикупљену документацију током процеса раазвијања теме/пројекта васпитач прави причу о пројекту са пратећим фотографијама.

 Вредновање квалитета реалног програма подразумева заједничко преиспитивање квалитета програма кроз вредновање реалног програма у његовим носиоцима: средина за учење, квалитет односа, заједничко учешће, подршка диспозицијама за учење, инклузија, различитост и демократске вредности, сарадња са локалном заједницом и породицом.

Оваква врста самовредновања не служи занпроцену рада васпитача и стручног сарадника, већ служе за заједничко промишљање и евентуална промена праксе.

**2.2.3**. **Припремни предшколски програм у целодневном трајању и у трајању од 4 сата**

Предшколско васпитање и образовање је саставни део система образовања и васоитања у Србији. Законом о основама система образовања и васпитања дефинише се седам кључних образовних компетенција за целоживотно учење у складу са документима међународне образовне политике.

Као први ниво у систему образовања и васпитања, предшколско васпитање и образовање остварује основ развоја ових компетенција и тиме обезбеђује континуитет образовања и целоживотног учења.

Нове основе програма на програм припреме за полазак у школу гледају као програм који се развија у духу нових основа, које за циљ имају добробит као више димензионални конструкт и који омогућава једнаки старт и постављање темеља образовних компетенција. Образовне компетенције које се развијају у предшколском васпитању и образовању и специфичности на које је потребно обратити пажњу су:

* **Комуникација на матерњем језику –** развија се кроз прилике за богаћење речника и коришћење различитиу хулога и језика; кроз пордшку детету за правилно, изражајно и креативно усмено изражавање; подстицањем различитих начина графичког и симболичког презентовања и стварања прилика за њихову употребу. Рана писменост се развија подстицањем језичког окружења путем активности где су различити начини симболичког бележења и писане комуникације сврсисходни, а нису издвојени у само подучавање деце читању и писању.
* **Комуникација на страном језику –** уколико се на предшколском узрасту уводи други језик, то учење је у ствари ситуационо усвајање језика, јер је страни језик уткан у активности кроз које га дете упознаје и употребљава, није издвојено учење посебним методичким поступцима.
* **Математичке, научне и технолошке компетенције –** се развијају путем богатијих перцептивних и практичних искустава; подстицањем, развијањем и примењивањем логичко-математичког мишљења кроз сагледавање и разумевање појава и односа, али и решавања проблема; подршком истраживањима, откривањима и закључивању о природним и физичким појавама у разкичитимм ситуацијама у оквиру теме/пројекта и животно – практичним ситуацијама. Васпитач учествује тако што подстиче децу на заједничко истраживање различитим поступцима подршке, а не вербалним подучавањем.
* **Дигитална компетенција –** се развија смисленим коришћењем дигиталних технологија као средства којима се деци омогућава: долажење до информација, изражавање и предстљављање у функцији игре и истраживања, документовање различитих активности.
* **Учење учења –** се развија пружањем подршке деци да освешћују процес властитог учења; кроз подршку развоју перцептивних и метакогнитивних способности промишљања, преиспитивања, планирања и саморегулисања учења које је смислено повезано са игром, активношћу и ситуацијом у којој дете учествује и кроз укључивање деце у развијање програма.
* **Друштвене и грађанске компетенције –** се остварују развијањем заједништва деце и одраслих и вршњачке заједнице: неговањем односа припадања, уважавања и прихватања; неговањем уважавања различитости и бриге о другима; учешћем у игри, активностима, различитим фруштвеним групама и ситуацијама које захтевају договарање, сарадњу, међусобну подршку и дају прилику за сопствени допринос заједници у коју су укључена.
* **Иницијатива и предузетништво –** се остварује кроз подршку игри деце, развијањем пројеката са децом и укључивање деце у различите ситуације и активности којима се подрћава иницијатива деце, али и оригинални приступи у решавању различитих проблема и које деци пружају различите могућности да своје идеје испитају, испробају и процене.
* **Културолошка свест изражавања –** се подржава култивисањем дечје игре; развијањем културног, националног и идентитета „становника планете“; приближавањем деци културног наслеђа, заједнице и човечанства, подстицањем стваралачког изражавања кроу различита уметничка изражавања (визуелна уметност, драма, музика, покрет и плес, књижевност)

**2.3. Понуда програма и услуга - Диверсификовани и други програми**

Установа ће поред рада на унапређивању квалитета редовних програма, радити и на развијању посебних и специјализованих програма.

**2.3.1. Повремени и пригодни програми**

1. Врста/тип програма: једнодневи излети

Организовање једнодневих излета:

- посета Златибору и парку Авантура

- посета Јагодини и ЗОО врту и музеју воштаних фигура

- и друге дестинације на предлог Савета родитеља

2. Циљ програма: Богаћење непосредног искуства о животу у већем граду, значајним местима у њему, упознавање са установама културе – музеј, пружање могућности за развој социјализације, развој способности комуникације и функционисања у групи

3. Циљна група: програм ће се реализовати за децу старијег узраста, као и припремних предшколских група

4. Број деце у програму: програм ће се организовати за сву заинтересовану децу у Установи и са терена

5. Место остваривања: Златибор, Јагодина

6. Време трајања програма са временско динамиком: једнодневни излет

7. Реализатори: васпитачи старије и припремних група

**2.3.2. Назив програма: Ликовни атеље**

1. Врста/тип програма: програм из области ликовног васпитања

2. Циљ програма:

* Стимулисање ликовног изражавања код деце користећи разне ликовне технике материјале
* Развој маште и креативности код деце
* Смисао за обликовање у грађење од различитих материјала који се спајају или обликују прстима, лепком ( тесто, глина пластелин, природни материјали као што су лишће, разни плодови)

3. Циљна група: програм ће се реализовати за децу узраста од 3 до 7 година

4. Број деце у програму: програм ће се организовати за сву заинтересовану децу у Установи

5. Место остваривања: просторије вртића

6. Време трајања програма са временско динамиком: програм ће се реализовати два пута месечно у трајању од 60 минута током радне године од октобра до маја

7. Реализатори: васпитачи

**2.3.3. Назив програма: Мали истраживачи**

1. Врста/тип програма: програм из области упознавања околине

2. Циљ програма:

* Откривање неких особина воде кроз експерименте
* Откривање и разликовање разних врста материјала и њихових својстава
* Искуствено упознавање неких својстава материјала кроз истраживачке игре
* Игре са структурирани и неструктурираним материјалима

3. Циљна група: програм ће се реализовати за децу узраста од 5 до 7 година

4. Број деце у програму: програм ће се организовати за сву заинтересовану децу у Установи

5. Место остваривања: просторије вртића

6. Време трајања програма са временско динамиком: програм ће се реализовати два пута месечно у трајању од 60 минута током радне године од октобра до маја

7. Реализатори: васпитачи

**2.3.4. Назив програма: Причаоница**

1. Врста/тип програма: програм из области развоја говора

2. Циљ програма:

* Увођење детета у свет књиге и стимулисање говорно-језичког развоја
* Развијање способности слушања, разумевања и памћења онога што се чита и причa
* Богаћење дечјег речника
* Причање по сећању, развијање способности препричавања

Развијати интересовање за производе књижевног стваралаштва испричаног, прочитаног

3. Циљна група: програм ће се реализовати за децу узраста од 5,5 до 7 година

4. Број деце у програму: програм ће се организовати за сву заинтересовану децу припремних предшколских група у Установи

5. Место остваривања: просторије вртића и у Народној библиотеци „Сретен Марић“

6. Време трајања програма са временско динамиком: програм ће се реализовати два пута месечно у трајању од 60 минута током радне године – од октобра до маја

7. Реализатори: васпитачи

**2.3.5. Назив програма: У свету музике**

1. Врста/тип програма: програм из области музичког васпитања

2. Циљ програма:

* Увођење детета у свет музике и развијање љубави према музици
* Развијање способности слушања
* Неговати гласовне могућности деце
* Слушање различитих музичких жанрова(класична, традиционална, етничка музика)

3. Циљна група: програм ће се реализовати за децу узраста од 3 до 4,5 година

4. Број деце у програму: програм ће се организовати за сву заинтересовану децу у Установи

5. Место остваривања: просторије вртића

6. Време трајања програма са временско динамиком: програм ће се реализовати два пута месечно у трајању од 60 минута током радне године – од октобра до маја

7. Реализатори: васпитачи

* 1. **Физичко окружење као димензија програма**

Установа се састоји из:

* 10 радних соба са санитарним просторијама (две јаслене групе, пет група вртићког узраста и две припремне групе)
* 2 трпезарије са кухињом и магацинским простором
* Фискултурна сала
* Дворишног простора
* 6 канцеларија: за васпитаче, сараднике, администарцију и директора
* 1 соба за тријажу
* хола за пријем деце са гардеробним простором

**Организација простора**

* Простор је предвидљив, безбедан и прегледан, богат постицајима, позива на истраживање; пружа могућност за осамљивање; изазован и доприноси проширивању дечјих размишљања; подстиче различите облике груписања деце. Простор пружа могућности за различита сензорна искуства и активности- истраживање текстура, мириса, звукова, тонова, покрета.
* Материјали су груписани, лако доступни; постоји мноштво неструктурираног и полуструктурираног материјала, различити сензорни материјали и материјали којима се подржава и практична манипулација.
* Постоји простор за безбедно и слободно кретање.
* Ходнике ће се уредити у току радне године.
* Двориште је обогаћено зеленилом и растињем и уз објекат, Установи даје пријатан изглед. Опремљен је разним садржајем за игру и забаву, као и за физички развој деце; сви садржаји су примерени узрасту деце и обликовани тако да минимализују могућност повреда.
* Радне собе ће бити подељене на просторне целине и опремљене ниским полицама и намештајем прилагођеним узрасту деце и њиховим интересовањима.
* Просторно – временска решења се усклађују са флексибилним режимом дана.
1. **Предшколска установа као место демократске и инклузивне праксе**
	1. **Партнерство са породицом**

Основни принципи сарадње са породицом базирају се на неговању партнерског односа, поштовању личности и улоге родитеља, широкој понуди разних могућности за укључивање родитеља, уважавању идеја родитеља, идеји да сарадња као процес захтева време, стрпљивост и заједничку одговорност, професионалном у односу према информацијама добијеним од родитеља, поштовању приватности породице.

Сарадњу са породицом Установа планира и реализује на више нивоа - информативном, едукативном, нивоу непосредног учешћа родитеља у васпитној групи коју дете похађа, заједничко живљење и заједничко доношење одлука.

Свакодневном и периодичном разменом информација између родитеља и васпитача постиже се базични информативни ниво сарадње, а редован контакт родитеља и васпитача, поред обезбеђивања квалитетног и синхронизованог функцинисања породице са једне стране и Установе са друге, утиче и на побљшање васпитно-образовног потенцијала. Давање информација ће се обављати непосредном комуникацијом, на родитељским састанцима и путем обавештења на огласним таблама, када је то потребно.

Да би се ефекти васпитно-образовног рада остварили у пуном потенцијалу, неопходно је ујединити напоре радника Установе и родитеља. У том циљу потребно је да повећати знање родитеља о томе како њихова деца уче и развијају се, да би схватили значај своје улоге у тим процесима, као и потребу комплементарног деловања са Установом. Такође, потребно је да се код родитеља изграде позитивни ставови и очекивања у односу на рад који обављају васпитачи и поверење у Установу. На тај начин помаже се родитељима да смишљеније организују васпитно-образовну средину и подстицаје у родитељском дому и формира се свест о сопственим могућностима да допринесу правилном развоју и успешном учењу своје деце.

Непосредно учешће родитеља у васпитно-образовном раду додатно унапређује сарадњу, приближава перспективе свих актера Предшколске установе и доприноси развијању конструктивније комуникације.

Заједничко живљење се спроводи кроз боравак родитеља у Установи, током адаптације деце, учешћем родитеља у креирању и организовању приредби и прослава, учешћем родитеља у игри деце и заједничка дружења родитеља и деце. Сарадња у заједничком доношењу одлука кроз Савет родитеља, одлуке на нивоу групе, учешће у Управном одбору и различитим Тимовима.

* 1. **Повезаност са локалном заједницом**

` Да би реализација програмских задатака била што комплетнија, неопходно је остварити континуирану сарадњу са друштвеном средином. Друштвена средина директно, али и индиректно преко породице и васпитача обликује и услове и начине функционисања дечјег вртића и одрастања малог детета. Сарадња ће се реализовати у различитим сегментима сходно планирању и реализацији вапитно образовног рада у вртићу. Децу укључивати у друштвени живот путем оних активности које одговарају њиховом узрасту. Планира се сарадња са различитим установама и институцијама:

* Основне школе
* Библиотека
* Легат Лизе Марић Крижанић
* Визиторски центар
* Туристичка организација
* ЈКП Елан
* Фабрика воде
* Цементара Титан
* Општина
* КУД-ови
* Дестилерија
* Железничка станица
* Пошта
* Дом здравља
* Занатске радње

Сарадња ће се реализовати у различитим сегментима и реализацији васпитно – образовног рада у Установи, који је утемељен на новим Основама.

**3.3.Рад са децом и породицама из осетљивих група**

 Полазна основа за плана рада са децом и породицама из осетљивих група је

 - Правилник о основама програма социјалног рада у предшколским установама, „Сл.гласник РС“,бр. 70/94

 -Правилник о стандардима квалитета рада образовно-васпитних установа, „Сл.гласник РС“, бр. 7/11. и 68/12.

- Својом делатношћу Установа остварује партнерство у раду са породицом уз пружање помоћи породици за децу из економски сиромашне средине у сарадњи са Центром за социјални рад Косјерић. Поред пружања помоћи породици обезбеђује се и социјална сигурност и социјализација деце, уједначавање услова за њихов развој, подстицање њихових развојних могућности, одговарајућа заштита деце изложене разним облицима ризика и посебна заштита деце са сметњама у развоју.

- Рад са децом са сметњама у развоју остварује се у оквиру редовних васпитних група . У оквиру редовних васпитних група рад са децом са сметњама у развоју заснива се на развијању стратегија за пружање додатне образовне подршке и подстицању позитивног става васпитача, деце и родитеља. Инклузивни тимови на нивоу радних јединица за свако дете са сметњама у развоју израђују педагошке профиле и израђују, реализују и евалуирају индивидуалне планове рада. Педагошки профили се израђују на основу праћења и посматрања, као и достављене документације. По потреби се упуђују родитељи на Интерресорну комисију. Уколико комисија одреди личног пратиоца рад се реализује у васпитној групи

- Реализује се план адаптације деце где се понаособ приступа породици и деци да се на што бољи начин оснажи породица и дете

- Тим за заштиту од насиља као и психолог и васпитачи васпитне групе на разне начине информишу и едукују и реализују у васпитно образовном раду о правима детета и обавља се континуирано праћење остваривања дечјих права са поштовањем различитости

- Превенција у раду подразумева стално побољшање васпитно образовне активности такође се ради и на побољшању услова рада и стандарда у Установи путем развијања спонзорства, донаторства и организовања различитих социјалних акција

Између осталог установа се руководи при раду и следећим циљевима:

* Допринос социјалној сигурности и стабилности породице
* Помоћ породици око неге подизања и васпитања и заштити деце и породицама из осетљивих група
* Допринос остваривању социјалних права и правде за децу
* Превенција социјалних проблема на најранијем узрасту
* Неговање и усвајање хуманистичких вредности

**3.4. Транзиција и континуитет у образовању**

**Организација адаптације новопримљене деце**

Нега и васпитне активности са децом раног узраста базиране су на “Правилнику о основама програма предшколског васпитања и образовања“ (''Службени гласник РС“ – број 88/17, и 27/18, - др.закон). Медицинске сестре-васпитачи које реализују програм неге и васпитања, у сарадњи са стручним сарадницима програмирају, планирају и прате резултате свог рада полазећи и од Предшколског програма ПУ „Олга Грбић““ Косјерић, као и од интересовања и потреба деце и породице који у вртићу бораве.

Период адаптације је нарочито стресан за свако новоуписано дете и због тога га медицинске сестре-васпитачи и васпитачи морају добро испланирати и организовати. Креирањем подстицајне средине, осмишљеним и активним присуством родитеља током првих дана боравка деце у вртићу, поштовањем индивидуалног ритма детета и постепеним одвајањем од родитеља олакшавамо процес адаптације деце. Циљ нам је да обезбедимо оптималне услове за прилагођавање детета на живот у вртићу. Посебну пажњу поклонићемо сарадњи са породицом (родитељски састанци пре поласка деце у вртић, организован боравак родитеља и детета у јаслицама и васпитним групама у периоду адаптације, стална размена информација).

Заједнички родитељски састанак, **„**Припрема за адаптацију“, за све родитеље новоуписане деце јаслених група биће одржан крајем августа 2020., а реализоваће га медицинске сестре - васпитачи. Родитељи ће добити додатне информације о програму адаптације и биће позвани да планирају и активно се укључе у процес подршке свом детету у сарадњи са медицинским сестрама, васпитачима и стручним сарадником.

Циљ ових родитељских састанака је представљање рада Установе, упознавање са начином функционисања вртића, међусобна размена очекивања и потреба родитеља и вртића, преношење свих информација које могу бити значајне (од техничких до информација како ће се организовати први дани у вртићу).

Родитељима ће бити предочен значај адаптационог периода, нарочито на овом узрасту и на овај начин дато им је довољно времена да испланирају своје време, како би се активно укључили у процес адаптације од 01.09. 2020.

Поред тога, ово је прилика да родитељи упознају медицинске сестре и васпитаче који ће радити са њиховом децом, простор у коме ће боравити деца као и да добију упутства и препоруке како олакшати полазак у вртић и одвајање од родитеља.

У септембру ће родитељи, према својим могућностима, боравити са децом у јаслицама и млађим групама, учествујући у активностима и дневној рутини, упознајући се међусобно и са медицинским сестрама и васпитачима поштујући све епидемиолошке мере . Адаптација ће бити омогућена сваком новоуписаном детету, без обзира на његов узраст.

У новој Радној години је планирамо пријем новоуписане деце уз присуство родитеља у свим јасленим и млађим групама. Организоваће се и сукцесиван пријем током целог месеца, а родитељи ће имати могућност да током адаптације бораве са децом у вртићу према распореду који ће бити договорени на родитељском састанку.

Сарадња предшколске установе и основне школе је неопходна ради усклађивања деловања ове две образовне установе, а у циљу што бољег очувања ефеката предшколског васпитања и образовања, континуитету у образовању и олакшавања транзиције деце у школу.

Током радне године реализоваће се план подршке транзицији деце из вртића у основну школу. План ће се реализовати у сарадњи са психологом ПУ, васпиачима, учитељима и педагошком службом ОШ ,,Мито Игумановић“ Косјерић и ОШ ,,Јордан Ђукановић“ Варда.

Активности које ће бити реализоване:

* едукативна радионица за родитеље ,,Мама и тата полазе у школу“;
* реализоваће се дружења и заједничке активности између деце из вртића и ученика из основних школа: посета основној школи и боравак на једном школском часу... ( посета деце из вртића школи - упознавање објеката, организација активности у школском простору, присуствовање часовима 1. разреда );
* посета ђака првака вртићу ( заједничке активности у просторијама вртића ), заједничке шетње, прославе, приредбе,изложбе....
* реализоваће се састанци за транзицију са представницима ПУ и ОШ ( стручни сарадници и васпитачи), заједнички састанци родитеља, васпитача и стручних сарадника ОШ;
* заједничко планирање активности приликом уписа деце у ОШ.
* реализоваће се заједничко коришћење објеката, терена и др. просторија.

**4. Предшколска установа као место рефлексивне праксе**

**4.1. Заједница рефлексивне праксе: развој праксе, професионални развој и јавно деловање**

У складу са променама савремене васпитне праксе и законским документима, пре свега новим Основама програма „Године узлета“ конципиран је програм стручног усавршавања. Усмерен је на подршку у разумевању докумената нових Основа програма и дефинисање смерница за развијање реалног програма у вртићу у складу са концепцијом.

Циљ је да се кроз интерно стручно усавршавање на нивоу Установе обезбеде механизми хоризонталне размене и подршке васпитачима за квалитетнију имплементацију Основа програма. Поред тога циљеви су и:

* Унапређење васпитно-образовног рада
* Праћење, усвајање и примена савремених достигнућа у науци и пракси
* Напредовање у каријери васпитача
* Лични професионални развој
* Бољи начин примене знања, вештина и способности
* Активно учествовање у планирању и остваривању васпитања и образовања
* Развој ПУ као установе
* Подизање квалитета васпитно-образовног рад

Како би се обезбедила хоризонтална размена на нивоу Установе планирани су следећи облици стручног усавршавања:

* Васпитно-образовно веће
* Стручни активи
* Тимови везани за функционисање и унапређивање посебних сегмената рада установе
* организација семинара
* учешће на стручним скуповима у установи и ван ње
* лично стручно усавршавање.

Стручно усавршавање реализоваће се:

* ван Установе - путем акредитованих семинара,
* унутар Установе - реализацијом активности у складу са Упутством за вредновање сталног стручног усавршавања у предшколској установи, као и кроз рад ВОВ, стручних актива, предавања
* обезбеђивањем стручне литературе.

Како би се програм васпитно образовног рада у реалном контексту вртића остварио у складу са новим Основама, планирана је подршка МПНТР и УНИЦЕФ-а у виду обука, менторства, узајамног учења и хоризонталне размене која ће се остварити почев од септембра 2020. године. Према плану МПНТР подршка Установи у процесу увођења Нових основа програма односиће се на:

- дводневну обуку (Теоријско вредносни постулати и Реалан програм из перспективе детета)

- дводневна обука (Контекст реалног програма, стратегија развијања реалног програма)

- онлајн обука.

Планираним обукама биће обухваћено сво васпитно особље. Поред наведеног планирана је и подршка у погледу приручника, водича и онлајн материјала.

Друштвено корисне акције и начини промовисања предшколског васпитања и образовања, као и промоција ПУ у локалној заједници, огледаће се кроз следеће облике:

* информације о делатности предшколске установе су видљиви и доступни у локалној заједници;
* отворени простори у заједници и културне институције користе се за реализацију различитих активности;
* деца, васпитачи и родитељи учествују у дешавањима у локалној заједници;
* у вртићу се организују манифестације у којима учествују чланови локалне заједнице;
* привредне и друге организације из локалне заједнице учествују у активностима предшколске установе, финансирању појединих активности, опремању и обезбеђивању ресурса неопходних за различите активности;
* сарађује са школама у локалној заједници и на различитим нивоима;
* учествује у друштвено корисним и хуманитарним акцијама;
* повезивање са локалном заједницом се документује.

**4.2. Вредновање кроз праћење и документовање остваривања предшколског програма**

Праћење путем документовања обухвата праћење како учења, тако и развоја детета, али и праћење како се програм развија.

Под сврхом праћења детета подразумева се потпуније разумевање његовог развоја, али и учења и на основу учења и на основу тога пружање сталне подршке добробити детета.

Функције праћења детета су:

* Да се представи богатство и различитост дечјих идеја и начин на који деца виде и разумеју себе и свет око себе, као и своје учешће у дечјем вртићу.
* Да деца развијају самопоуздање, осећају се прихваћено, уважено и подстакнуто да даље истражују, када уоче да се документује то што они стварају и о чему размишљају.
* Да пружа могућност да се кроз документоване ситуације дете враћа различитим ситуацијама учења, да их поново тумачи и слуша запажања других.
* Да васпитач прати и истражује начине на које подржава учење деце и њихово учешће у развијању програма.
* Да се остварује сарадња са породицом кроз грађење поверења, дијалог и заједничко учешће.

Сврха праћења развијања програма је непрестано грађење квалитета програма предшколског васпитања и образовања.

Функције праћења развијања програма су:

* Да васпитач критички преиспитује усклађеност реалног програма са концепцијом и принципима Основа програма.
* Да васпитач развија рефлексивни приступ пракси самостално и у сарадњи са колегама кроз преиспитивање односа између уверења и намера наспрам праксе.
* Да васпитач континуирано преиспитује стратегије које користи у развијању реалног програма кроз димензије властитих поступака, организације физичке и социјалне средине, начине учешћа деце.
* Да обезбеди континуитет у развијању програма кроз стално повезивање дечјих искустава и сазнања, као и поступака и увуда васпитача.
* Да промовише програм и омогућава професионалној и друштвеној заједници да се потпуније упозна са програмом вртића и тиме их подстакне на допринос и учешће.

Облици и начини праћења и документовања:

* Дечји портфолио
* Фотографије
* Аудио и видео снимци
* Тематски/пројектни портфолио
* Забелешке промена
* Почетни и процесни панои
* Заједничко прављење сликовница
* Брошуре
* Постери
* Инсталације у простору.

Породица и други учесници у процесу праћења у сарадњи са васпитачима учествују у документовању ситуација које виде као важне, а тиме обезбеђују боље разумевање и ослањање на идеје и интересовања деце и других, али тиме показују уважавање идеја деце и показују да сматрају их битним и вредним.

Васпитачи и стручни сарадници заједничким радом преиспитују квалитет програма, путем вредновања реалног програма, у његовим најважнијим димензијама – средини за учење, квалитету односа, заједничком учешћу, подршци склоности за учење, инклузији, сарадњи са породицом и локалном заједницом. Кроз овакав вид самовредновања се се добијају подаци, који су основ за заједничко деловање и промену праксе, а не за процењивање рада васпитача и стручних сарадника.

